Som en del af udviklingen af Aabybro centrum vil der blive opført 15 nybyggede almene boliger. Opstarten af byggeriet forventes af blive i slutningen af 2019. Boligerne bliver opført med tre rum på ca. 87 kvadratmeter, og kommer til at ligge på 1. sal i den fremtidige bygning, som kommer til at blive fire-fem etager høj. Huslejen bliver cirka 7.000 kr. for en lejlighed på 87 kvadratmeter. I stueetagen af byggeriet bliver etableret erhverv på ca. 750 kvadratmeter, mens en privat entreprenør etablerer yderligere 15 private lejemål på de øvrige etager. De private lejemål bliver i forskellige størrelser med et samlet areal på ca. 1.825 kvadratmeter. Nørresundby Boligselskab står for at bygge og udleje de almene boliger. Starter projektet som planlagt i november 2019, kan de første lejere forvente at flytte ind i foråret 2021.

Opsummering:
Kommunalbestyrelsen i Jammerbugt Kommune har netop godkendt, at der bygges 15 almene boliger i Aabybro. De skal bygges, hvor det tidligere posthus lå.